[bookmark: _GoBack]VENDIM
Nr. 379, datë 6.6.2012

PËR NJË SHTESË FONDI NË BUXHETIN E VITIT 2012, MIRATUAR PËR MINISTRINË E BRENDSHME, PËR DHËNIE NDIHME FINANCIARE FAMILJEVE TË VIKTIMAVE DHE TË MBIJETUARVE TË AKSIDENTIT RRUGOR, TË DATËS 21.5.2012, NË AKSIN VLORË-SARANDË, NË VENDIN E QUAJTUR VISHË, TË HIMARËS

Në mbështetje të nenit 100 të Kushtetutës, të nenit 13 të ligjit nr. 10 487, datë 5.12.2011 “Për buxhetin e vitit 2012”, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr. 8756, datë 26.3.2001 “Për emergjencat civile”, me propozimin e Ministrit të Brendshëm, Këshilli i Ministrave

VENDOSI:

1. Ministrisë së Brendshme, në buxhetin e miratuar për vitin 2012, në programin buxhetor “Emergjencat civile”, t’i shtohet fondi i përgjithshëm prej 25 118 000 (njëzet e pesë milionë e njëqind e tetëmbëdhjetë mijë) lekësh, si ndihmë financiare për familjet e viktimave dhe të mbijetuarve të aksidentit rrugor, të datës 21.5.2012, në aksin Vlorë-Sarandë, në vendin e quajtur Vishë, të Himarës.
2. Fondi i dhënë sipas pikës 1 të këtij vendimi, të jetë i ndarë, si më poshtë vijon:
a) familjeve të viktimave t’u jepet shuma 1 000 000 (një milion) lekë, për çdo viktimë;
b) Për shpenzimet e varrimit të ceremonisë mortore dhe shpenzime të tjera, gjithsej, të jepet shuma 4 618 000 (katër milionë e gjashtëqind e tetëmbëdhjetë mijë) lekë;
c) Çdo të mbijetuari t’i jepet shuma 300 000 (treqind mijë) lekë, për rehabilitimin shëndetësor.
3. Fondi i dhënë, sipas pikës 1 të këtij vendimi, të transferohet pranë prefektëve të qarqeve, të cilët, në bazë të procedurave ligjore dhe të dokumenteve, përfshirë dokumentin e identifikimit dhe dokumentet mjekësore, t’u shpërndajnë përfaqësuesve të familjeve të viktimave dhe të mbijetuarve shumat e përcaktuara në pikën 2 të vendimit, sipas listës me emrat e viktimave dhe listës me emrat e të mbijetuarve, që i bashkëlidhen këtij vendimi.
4. Efektet financiare, që rrjedhin nga zbatimi i këtij vendimi, të përballohen nga fondi rezervë i Këshillit të Ministrave.
5. Ngarkohen Ministri i Financave, Ministri i Brendshëm dhe prefektët e qarqeve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

Lista me emrat e viktimave të aksidentit rrugor, në aksin Vlorë-Sarandë, më datë 21.5.2012:
 1. Denisa Guzi nga Gramshi
 2. Ermira Mana nga Elbasani
 3. Aurora Molla nga Pogradeci
 4. Lindita Kabashi nga Elbasani
 5. Joana Debinja nga Lushnja
 6. Elsa Daka nga Elbasani
 7. Juliana Tola nga Elbasani
 8. Armand Halilaga nga Kavaja
 9. Pëllumb Çela, drejtuesi i mjetit, nga Elbasani
10. Fabiola Shehi nga Bërxulla Tiranë
11. Eriola Xhoi nga Elbasani
12. Eranda Baloshi nga Elbasani
13. Dorina Stafa nga Kruja

Lista me emrat e të mbijetuarve:

 1. Adisa Besnik Çela
 2. Adjola Bektash Musaku
 3. Alma Latif Deda
 4. Anisa Xhemali Hysa
 5. Antoneta Kadri Taçe
 6. Besiana Bujar Xheneti
 7. Besiana Osman Dani
 8. Anisa Lefter Çobaj
 9. Blerina Astrit Çeremi
10. Doriana Daut Kumrija
11. Elidona Dod Gjinaj
12. Elsa Hodo Shtylla
13. Eranda Naum Bardho
14. Ergita Llambro Opingari
15. Eriselda Kadri Gubere
16. Florie Selman Peci
17. Griselda Mehmet Zeneli
18. Ifsjana Xhevair Karriqi
19. Juliana Vladimir Kuqi
20. Kaltra Fatos Pollozhani
21. Liri Mahmud Hasa
22. Mirsie Xhevat Biba
23. Shegushe Ismail Haka
24. Ticiana Shyqyri Hysa
25. Enkela Daja 
